  Майя Бывальцева Удмуртиысь Кун Кенешлэн тӧроез Россиысь азьмуртлэсь вазиськонзэ быдэсъянъя каткылдытон ужъя радлык кылдыны куриз. Элькунын парламентысь ялан ужась ӧриослэн кивалтӥсьёссылы Владимир Невоструев со сярысь вераз 5-тӥ толсуре. «Азьмуртлэн вазиськонэзъя туннэ асьмелы котькуд ӧрия ужанрадлык дасяны но азьвалтэтлэн кенешоназ сое уже кутыны кулэ. Отчы пыро тазалыкез утёнэн но, дышетонэн но, агропром огъетэн но, мер удысэн но герӟаськем ужпумъёс. Соин ик котькудӥз аслаз удысэзъя эскерыны но ужанрадлык дасяны кулэ», — вераз Владимир Невоструев. Тодэ вайытом, Владимир Путин Федерал Собранилы вазиськиз 1-тӥ толсуре. Отын со пӧртэм удысъёсысь ужпумъёсты ӝутӥз. Тегъёс: Политика Ижкар ВладимирПутин ВладимирНевоструев Удмуртия КунКенеш  